**חַגִּית** היא אישיות מקראית, מנשותיו של דוד המלך ואם בנו הרביעי, אדוניה.

במקרא
-----

חגית מוזכרת במקרא חמש פעמים. פעם אחת בספר שמואל, שלוש פעמים בספר מלכים ופעם אחת בספר דברי הימים. בכל הפעמים היא מוזכרת כאמו של אדוניה, שנולד בחברון בזמן שדוד נלחם בבית שאול:

"וַתְּהִי הַמִּלְחָמָה אֲרֻכָּה בֵּין בֵּית שָׁאוּל וּבֵין בֵּית דָּוִד וְדָוִד הֹלֵךְ וְחָזֵק וּבֵית שָׁאוּל הֹלְכִים וְדַלִּים. וַיִּוָּלְדוּ לְדָוִד בָּנִים בְּחֶבְרוֹן ...וְהָרְבִיעִי אֲדֹנִיָּה בֶן **חַגִּית** ... אֵלֶּה יֻלְּדוּ לְדָוִד בְּחֶבְרוֹן".
ברשימת הבנים של דוד, בספר מלכים וגם בדברי הימים, מיוחס אדוניה לחגית כמו אבשלום לאמו, במלה "בן" ולא בלמ"ד הקניין כפי שיוחסו שני הבנים הראשונים, וזאת כנראה לשם גיוון.

נראה כי חגית נישאה לדוד לאחר עלייתו למלוכה ביהודה.
עוד בחיי אביו, ניסה אדוניה לרשת את המלוכה:

"וַאֲדֹנִיָּה בֶן **חַגִּית** מִתְנַשֵּׂא לֵאמֹר אֲנִי אֶמְלֹךְ ... וְלֹא עֲצָבוֹ אָבִיו מִיָּמָיו לֵאמֹר מַדּוּעַ כָּכָה עָשִׂיתָ וְגַם הוּא טוֹב תֹּאַר מְאֹד וְאֹתוֹ יָלְדָה אַחֲרֵי אַבְשָׁלוֹם ... וַיֹּאמֶר נָתָן אֶל בַּת שֶׁבַע אֵם שְׁלֹמֹה לֵאמֹר הֲלוֹא שָׁמַעַתְּ כִּי מָלַךְ אֲדֹנִיָּהוּ בֶן **חַגִּית** וַאֲדֹנֵינוּ דָוִד לֹא יָדָע".
לפי חז"ל, הביטוי "ואותו ילדה אחרי אבשלום" תפקידו להצביע על כך ששני בנים אלה של דוד הם מאותו הסוג ושמעשיהם היו זהים, כפי שהודגם בהיותם טוענים לכתר.

לאחר מות דוד, בזמן ששלמה אחיו ישב על כס המלוכה, ביקש אדוניה לשאת את אבישג השונמית, הנערה המשרתת של אביו:

"וַיָּבֹא אֲדֹנִיָּהוּ בֶן **חַגִּית** אֶל בַּת שֶׁבַע אֵם שְׁלֹמֹה ... וַיֹּאמֶר אַתְּ יָדַעַתְּ כִּי לִי הָיְתָה הַמְּלוּכָה וְעָלַי שָׂמוּ כָל יִשְׂרָאֵל פְּנֵיהֶם לִמְלֹךְ וַתִּסֹּב הַמְּלוּכָה וַתְּהִי לְאָחִי כִּי מֵ-ה' הָיְתָה לּוֹ. וְעַתָּה שְׁאֵלָה אַחַת אָנֹכִי שֹׁאֵל מֵאִתָּךְ ... אִמְרִי נָא לִשְׁלֹמֹה הַמֶּלֶךְ כִּי לֹא יָשִׁיב אֶת פָּנָיִךְ וְיִתֶּן לִי אֶת אֲבִישַׁג הַשּׁוּנַמִּית לְאִשָּׁה. ... וַתָּבֹא בַת שֶׁבַע אֶל הַמֶּלֶךְ שְׁלֹמֹה לְדַבֶּר לוֹ עַל אֲדֹנִיָּהוּ ... וַתֹּאמֶר יֻתַּן אֶת אֲבִישַׁג הַשֻּׁנַמִּית לַאֲדֹנִיָּהוּ אָחִיךָ לְאִשָּׁה. וַיַּעַן הַמֶּלֶךְ שְׁלֹמֹה וַיֹּאמֶר לְאִמּוֹ וְלָמָה אַתְּ שֹׁאֶלֶת אֶת אֲבִישַׁג הַשֻּׁנַמִּית לַאֲדֹנִיָּהוּ וְשַׁאֲלִי לוֹ אֶת הַמְּלוּכָה".
אדוניה מכונה אמנם "בֶן חַגִּית", אולם לא ניתן רמז לכך שאמו הייתה מעורבת בניסיונו להשיג את המלוכה או בניסיונו, הפוליטי ככל הנראה, לקבל את אבישג משלמה.

במחזור ויטרי סימן שנ, חגית מצוינת כצדיקה. ברשימה זו, שאנשיה כולם ידועים ורמי מעלה, חגית היא האשה היחידה.

אזכורים מאוחרים
---------------

ברומן התנ"כי "מלכים ג" (2008) העניקה הסופרת יוכי ברנדס תכונות חיוביות לחגית, כשכתבה על אדוניה: "מאמו ירש טוב לב ועדינות".

השם חגית
--------

| עיינו גם בפורטל: |
| --- |
|  | **פורטל תנ"ך** |

משמעות השם "חגית": ילד שנולד ביום חג ומועד.
השם נגזר מן השורש חגג והוא צורת נקבה של השמות חַגִּי וחַגַּי.

קישורים חיצוניים
----------------

* חגית (דמות מקראית), ב"אנציקלופדיה יהודית" באתר "דעת"

הערות שוליים
------------

1. ↑  ספר שמואל ב', פרק ג', פסוק ד'.
2. ↑  ספר מלכים א', פרק א', פסוק ה', פסוק י"א; פרק ב', פסוק י"ג.
3. ↑  ספר דברי הימים א', פרק ג', פסוק ב'.
4. ↑  ספר שמואל ב', פרק ג', פסוקים א'–ה'.
5. 1 2  ספר דברי הימים א, מפורש בידי יהודה קיל, הוצאת מוסד הרב קוק, ירושלים תשמ"ו 1986, פרק ג, פסוק ב, עמ' עא.
6. ↑  חגית, באנציקלופדיה היהודית (באנגלית)
7. ↑  ספר מלכים א', פרק א', פסוקים ה'–י"א.
8. ↑  תלמוד בבלי, מסכת בבא בתרא, דף ק"ט, עמוד ב'.
9. ↑  אדוניה, באנציקלופדיה היהודית (באנגלית)
10. ↑  ספר מלכים א', פרק ב', פסוקים י"ג–כ"ב.
11. ↑  חגית, באנציקלופדיה הקתולית
12. ↑  חגית (דמות מקראית), ב"אנציקלופדיה יהודית" באתר "דעת"
13. ↑  יוכי ברנדס, **מלכים ג**, הוצאת כנרת זמורה-ביתן דביר, 2008, פרק כ, עמ' 286.
14. ↑  ספר שמואל, מפורש על ידי א. ש. הרטום, הוצאת יבנה תל אביב, שמואל ב, פרק ג, פסוק ד.

| דוד המלך |
| --- |
| משפחתו | 

|  |  |
| --- | --- |
| אבותיו | יהודה • תמר • פרץ • עמינדב • נחשון בן עמינדב • רות • בעז • עובד • ישי • נצבת בת עדאל |
| אחיו ואחיותיו | אליאב • שמעה • צרויה • אביגיל |
| בניו ובנותיו | אמנון • תמר • אבשלום • אדוניה • כלאב • שפטיה • שלמה • נתן • יתרעם |
| אחייניו | יואב • אבישי • עשהאל • עמשא בן יתר • יונדב בן שמעה |
| נשותיו | אביגיל • אביטל • אחינועם היזרעאלית • בת שבע • חגית • מיכל • מעכה בת תלמי • עגלה |

 |
| תקנות ויצירות המיוחסות לו | מאה ברכות • צוואת דוד • קינת דוד • קינת דוד על אבנר • דברי דוד האחרונים • שירת דוד • חלק ממזמורי תהילים |
| מאורעות בחייו שתוארו במקרא | משיחת דוד למלך • דוד וגוליית • הטבח בנוב עיר הכהנים • סיפור נבל הכרמלי • דוד ובת שבע • מרד שבע בן בכרי • האישה החכמה מתקוע • מעשה אמנון ותמר • רצח אמנון • דוד ויהונתן • סיפור רצפה בת איה |
| אגדות עליו | דוד והצרעה והעכביש |
| שונות | מרב בת שאול • פלטיאל בן ליש • בית דוד • אבישג השונמית • ברזילי הגלעדי • גיבורי דוד • כתובת תל דן • קבר דוד • משיח • המלך דוד (סרט) • מגן דוד |
| הנצחה | 

|  |  |
| --- | --- |
| באומנות | דוד (מיכלאנג'לו) • דוד (דונטלו) • דוד (ברניני) • דוד (ורוקיו) |
| הנצחות | עיר דוד • מגדל דוד • מלון המלך דוד • מלון מצודת דוד • רחוב המלך דוד • שדרות דוד המלך |

 |